בס"ד

**ניתוח חלופה 2**

**סגירת מפקדת זרוע היבשה והעברת סמכויות בנין הכח למטכ"ל**

עיקרי החלופה המוצעת:

סגירת מפקדת הזרוע והעצמת האגפים והמחלקות בהתאם במטכ"ל. הישארות עם פיקודים מרחבים כך שכל פיקוד בונה ומפעיל את הכח.

כל פיקוד/ גיס יתמחה בזירת המלחמה שהוגדרה לו ובהתאם יבנה ויפעיל את הכח. האגפים השונים במטכ"ל ובינהם אג"ת, אט"ל אכ"א ובפיקודים יהיו מחלקות/ ענפים שיעסקו בבנין והפעלת הכח בהתאם.

דפ"א זו מציגה את היכולת של המטכ"ל על אגפיו השונים לתת מענה בכלל התחומים כך " שמתכונת ההפעלה" אפקטיבית ויעילה יותר.

ניתוח החלופה עפ"י ששת אבני בנין הכח:

תפיסה ותורה - חלופה זו כמו קודמתה, תביא להסדרה בכל נושא התמרון. יהיה אחד שכותב בתוה"ד אמ"ץ ובהתאם מנחה את כלל הפיקודים /גיסות. יכולת הטמעת שינויים וביצוע עדכונים תהיה באופן פשוט וברור יותר.

ארגון - נראה שבדפ"א זו, זהו השינוי המהותי ביותר, ארגון פרקטי מאוד, גורמי מקצוע העוסקים בכל אגף בהתאם ומנחים את הפיקודים לביצוע. הדבר יביא ליעילות רבה, גורם אחד במטכ"ל ינחה הפיקוד יבצע. לא יהיה עוד צורך לשים גורמי מקצוע נוספים באותם תחומים גם בפיקודים.

כ"א – המודל יביא להתייעלות בתחום בשני מובנים האחד התייעלות בכ"א, צמצום סד"כ, והשני מימוש הנחיות כפי שהוכתבו, ללא ביצוע שינויים/סטיות בדרך להשגת היעד.

אמל"ח – ככלל יבוצע כמו היום, גוף דורש גוף מבצע, ייתכן שיביא לפישוט מנגנונים ובירוקרטיה מסורבלים הקיימים בתחום, נכון שייבחן בהתאם.

תשתיות – המודל יביא לכך שיהיה גורם אחד האמון בתחוםפויות למימוש. כיום, המתכונת קצת שונה הזרוע מגדירה מה הצורך, באופן טבעי מסתכלת ימינה שמאלה ורואה ראשית את בתי הספר השונים ורק לאחר מכן בתור ממתינים הפיקודים. דפ"א זו תביא לכך שהפער שיוצג במטכ"ל בהתאם לצרכים המבצעיים יביא למימוש והקמת תשתיות ביבשה ראויות והולמות.

אימונים והכשרות – לא עוד הובלת האימונים בפיקודים המרחביים וראית הזרוע " ככספומט". יהיה גוף אחד בתוה"ד אמ"ץ, שיקצה את התאריך בגרף, המשאבים והתשתיות הנדרשות ובפיקוד ימתין הגורם המבצע. כיום לאחר דקירת המועד בגרף הפיקוד אף פעם לא מרוצה, מוסיף משאבים משלו, מוסיף מועדי אימון בתיאום ישיר מול מל"י ומקומות אימון נוספים ומבצע את האימון לא בהכרח בהתאם להנחיות הזרוע.